3. ธุรกิจสินเชื่อเช่าซื้อรถยนต์
ปริมาณยอดขายรถยนต์ในประเทศตลอด 11 เดือนแรกของปี 2565 อยู่ที่ 766,589 คัน ขยายตัวร้อยละ 14.7 เมื่อเปรียบเทียบกับปีก่อน แบ่งเป็นตลาดรถยนต์นั่งส่วนบุคคลและตลาด รถยนต์เชิงพาณิชย์ขยายตัวร้อยละ 9.4 และร้อยละ 17.4 ตาม ลำดับ เนื่องจากการฟื้นตัวของเศรษฐกิจตามการเปิดเมืองในปี 2565 รายได้ผลิตผลการเกษตรที่ปรับตัวสูงขึ้นอย่างต่อเนื่อง และปัญหาการขาดแคลนเซมิคอนดักเตอร์ที่เริ่มคลี่คลายลง ส่งผลให้ทั้งกำลังการผลิตและยอดขายรถยนต์ฟื้นตัวดีขึ้น
กำลังซื้อที่ลดลงจากปัญหาเงินเฟ้อสูงส่งผลให้ยังมีผู้ที่หันมาสนใจรถยนต์ใช้แล้วมากขึ้น ขณะที่โครงการพักชำระหนี้ทำให้อุปทานรถยนต์ใช้แล้วมีจำนวนจำกัด ตลาดรถยนต์ใช้แล้ว จึงฟื้นตัวได้เร็วทั้งด้านราคาและยอดขาย อย่างไรก็ตาม กำลังการผลิตรถยนต์ใหม่ที่กลับมาฟื้นตัวในช่วงไตรมาสที่ 3/2565 ส่งผลให้อุปสงค์ของรถยนต์ใช้แล้วลดลงขณะที่อุปทานเพิ่มขึ้น ซึ่งกดดันให้ราคารถยนต์ใช้แล้วและยอดขายลดลง สะท้อนจากดัชนีราคารถยนต์ใช้แล้วในช่วง 11 เดือนแรกของปี 2565 ที่หดตัวลงร้อยละ 18.7 และยอดโอนกรรมสิทธิ์รถยนต์ส่วน บุคคล (รย.1 รย.2 และ รย.3) ในช่วงไตรมาสที่ 4/2565 หดตัวที่ร้อยละ 2.9
สำหรับสินเชื่อคงค้างเพื่อซื้อ/เช่าซื้อรถยนต์ทั้งระบบธนาคารพาณิชย์ (ไม่นับรวมสินเชื่อบุคคลที่ใช้รถยนต์ค้ำประกัน อาทิ สินเชื่อ CQC) ณ สิ้นไตรมาสที่ 3/2565 อยู่ที่ 1,177,867 ล้านบาท ขยายตัวร้อยละ 1.6 ต่อปี เพิ่มขึ้นจากปีก่อนหน้าที่หดตัวร้อยละ 1.6 ต่อปี สอดคล้องกับยอดขายรถยนต์ที่เพิ่มขึ้น ขณะที่สัดส่วน NPL ต่อสินเชื่อโดยรวม ณ สิ้นไตรมาสที่ 3/2565 อยู่ที่ร้อยละ 1.66 ลดลงจาก ณ สิ้นปี 2564 ที่ร้อยละ 1.72
สำหรับสินเชื่อเช่าซื้อรถยนต์คงค้าง ณ สิ้นไตรมาสที่ 3/2565 (รวมสินเชื่อบุคคลที่ใช้รถยนต์ค้ำประกัน อาทิ สินเชื่อ CQC) ของผู้ให้บริการสินเชื่อเช่าซื้อรถยนต์ 6 รายใหญ่ ได้แก่ ธนาคารทหารไทยธนชาต จำกัด (มหาชน) ธนาคารกรุงศรีอยุธยา จำกัด (มหาชน) ธนาคารไทยพาณิชย์ จำกัด (มหาชน) ธนาคารทิสโก้ จำกัด (มหาชน) ธนาคารเกียรตินาคินภัทร จำกัด (มหาชน) และบริษัท ลีสซิ่งกสิกรไทย จำกัด พบว่าส่วนแบ่งการตลาดของธนาคารเกียรตินาคินภัทร เพิ่มขึ้นจากร้อยละ 10.7 ณ สิ้นปี 2564 มาอยู่ที่ร้อยละ 12.2 ณ สิ้นไตรมาสที่ 3/2565 ทั้งนี้ รายละเอียดส่วนแบ่งการตลาดตามยอดสินเชื่อเช่าซื้อรถยนต์คงค้าง ณ สิ้นปี 2564 และปี 2565 ของแต่ละธนาคารแสดงไว้ตามแผนภาพ
กสิกรลิสซิ่ง 8.3%
ทหารไทยธนชาต 27.4%
เกียรตินาคินภัทร 10.7%
ทิสโก้ 9.9%
ไทยพาณิชย์ 15.1%
กรุงศรีอยุธยา 28.6%
ปี 2564
สินเชื่อเช่าซื้อรวมผู้ให้สินเชื่อรายใหญ่ 6 แห่ง 1,453,956 ล้านบาท
กสิกรลิสซิ่ง 9.0%
ทหารไทยธนชาต 27.6%
เกียรตินาคินภัทร 12.2%
ทิสโก้ 9.8%
ไทยพาณิชย์ 13.3%
กรุงศรีอยุธยา 28.2%
ปี 2565 (9 เดือน)
สินเชื่อเช่าซื้อรวมผู้ให้สินเชื่อรายใหญ่ 6 แห่ง 1,468,769 ล้านบาท
หมายเหตุ: ยอดสินเชื่อเช่าซื้อรถยนต์ปี 2565 เป็นยอด ณ สิ้นงวดบัญชีประจำปีสิ้นสุด ณ วันที่ 30 กันยายน 2565
แนวโน้มธุรกิจสินเชื่อเช่าซื้อรถยนต์
ธุรกิจสินเชื่อเช่าซื้อรถยนต์ในปี 2566 มีทิศทางทรงตัว จากปี 2565 ตามยอดขายรถยนต์ใหม่ภายในประเทศที่คาดว่า จะอยู่ที่ประมาณ 800,000 คัน โดยมีเหตุผลสำคัญจาก 1) ผลกระทบต่อกำลังซื้อและแนวโน้มด้านรายได้ที่ยังฟื้นตัวช้า โดยเฉพาะปัญหาค่าครองชีพที่เพิ่มสูงขึ้นเร็วกว่าค่าแรง และ 2) ความเข้มงวดในการปล่อยสินเชื่อที่เพิ่มมากขึ้นจากความ
กังวลด้านคุณภาพสินเชื่อส่งผลกระทบต่อการเติบโตของยอดขายรถยนต์ในระยะปานกลางจนกว่าจะเห็นการฟื้นตัวอย่าง มีนัยสำคัญของเศรษฐกิจโดยรวม อย่างไรก็ตาม แนวโน้มการ ฟื้นตัวของภาคการท่องเที่ยวและภาวะเศรษฐกิจไทยโดยรวมที่คาดว่าจะฟื้นตัวได้แข็งแกร่งขึ้นโดยเฉพาะอย่างยิ่งในช่วงครึ่งปีหลังจะเป็นปัจจัยบวกที่ทำให้ธุรกิจสินเชื่อเช่าซื้อรถยนต์ กลับมาขยายตัวได้ดียิ่งขึ้น